CELEX: 62019CA0088
Language: el
Date: 2020-06-11 00:00:00
Title: Υπόθεση C-88/19: Απόφαση του Δικαστηρίου (δεύτερο τμήμα) της 11ης Ιουνίου 2020 [αίτηση του Judecătoria Zărnești (Ρουμανία) για την έκδοση προδικαστικής αποφάσεως] — Asociaţia «Alianța pentru combaterea abuzurilor» κατά TM, UN, Asociaţia DMPA [Προδικαστική παραπομπή – Διατήρηση των φυσικών οικοτόπων καθώς και της άγριας πανίδας και χλωρίδας – Οδηγία 92/43/ΕΟΚ – Άρθρο 12, παράγραφος 1 – Καθεστώς αυστηρής προστασίας των ζωικών ειδών – Παράρτημα IV – Canis lupus (λύκος) – Άρθρο 16, παράγραφος 1 – Περιοχή φυσικής κατανομής – Σύλληψη και μεταφορά δείγματος άγριου ζώου του είδους canis lupus – Δημόσια ασφάλεια]

17.8.2020   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 271/12
            
         
      Απόφαση του Δικαστηρίου (δεύτερο τμήμα) της 11ης Ιουνίου 2020 [αίτηση του Judecătoria Zărnești (Ρουμανία) για την έκδοση προδικαστικής αποφάσεως] — Asociaţia «Alianța pentru combaterea abuzurilor» κατά TM, UN, Asociaţia DMPA
      (Υπόθεση C-88/19) (1)
      
      (Προδικαστική παραπομπή - Διατήρηση των φυσικών οικοτόπων καθώς και της άγριας πανίδας και χλωρίδας - Οδηγία 92/43/ΕΟΚ - Άρθρο 12, παράγραφος 1 - Καθεστώς αυστηρής προστασίας των ζωικών ειδών - Παράρτημα IV - Canis lupus (λύκος) - Άρθρο 16, παράγραφος 1 - Περιοχή φυσικής κατανομής - Σύλληψη και μεταφορά δείγματος άγριου ζώου του είδους canis lupus - Δημόσια ασφάλεια)
      (2020/C 271/16)
      Γλώσσα διαδικασίας: η ρουμανική
      
         Αιτούν δικαστήριο
      
      Judecătoria Zărnești
      
         Διάδικοι στην υπόθεση της κύριας δίκης
      
      Asociaţia «Alianța pentru combaterea abuzurilor»
      
         κατά
      
      TM, UN, Asociaţia DMPA
      
         Διατακτικό
      
      Το άρθρο 12, παράγραφος 1, στοιχείο α', της οδηγίας 92/43/ΕΟΚ του Συμβουλίου, της 21ης Μαΐου 1992, για τη διατήρηση των φυσικών οικοτόπων, καθώς και της άγριας πανίδας και χλωρίδας, όπως τροποποιήθηκε με την οδηγία 2013/17/ΕΕ, της 13ης Μαΐου 2013, έχει την έννοια ότι η σύλληψη και η μεταφορά δείγματος προστατευόμενου ζωικού είδους δυνάμει του παραρτήματος IV της οδηγίας αυτής, όπως ο λύκος, στις παρυφές κατοικημένης περιοχής ή εντός μιας τέτοιας περιοχής μπορούν να καλύπτονται από την απαγόρευση την οποία προβλέπει η διάταξη αυτή.
      Το άρθρο 16, παράγραφος 1, της εν λόγω οδηγίας έχει την έννοια ότι απαγορεύεται κάθε είδος εκ προθέσεως σύλληψης δειγμάτων του εν λόγω ζωικού είδους υπό τις προαναφερόμενες περιστάσεις όταν η αρμόδια εθνική αρχή δεν έχει προβλέψει καμία παρέκκλιση δυνάμει της διατάξεως αυτής.
      
         (1)  ΕΕ C 172 της 20.5.2019.